kardosdrur/scandi-wiki huggingface dataset:
Paul Metz

Paul Metz (17. november 1892 i København – 8. september 1975 i Gentofte) var en dansk prokurist, fabrikant og landhockeyspiller som både vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Paul Metz spillede for Københavns Hockeyklub.

Eksterne henvisninger 

Personer fra København
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Ejvind Blach

Ejvind Mollerup Blach (født 31. december 1895 i København, død 1. oktober 1972 på Frederiksberg) var en dansk hockeyspiller, som vandt en olympisk sølvmedalje i hockey under OL 1920 i Antwerpen. Han var med på det danske hold, som endte på andenpladsen i hockeyturneringen efter Storbritannien. Ejvind Blach spillede de to første kampe mod henholdsvis Storbritannien og Frankrig. Med på OL-holdet var også Ejvind Blachs bror, Svend Blach.

Ejvind Blach spillede for Københavns Hockeyklub. Han kom fra en hockeyfamilie; ud over Svend spillede også broren Arne Blach hockey og deltog ved OL 1928 og 1936, ligesom Arnes søn (Ejvinds nevø) Preben Blach var med på landsholdet ved OL 1948.

Referencer

Eksterne henvisninger 
 

Personer fra København
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Steen Due

Steen Due (27. februar 1898 i København – 26. maj 1974 i Glostrup) var en dansk ingeniør og landhockeyspiller som både vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Steen Due spillede for Orient i Lyngby.

Eksterne henvisninger 

Personer fra København
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Thorvald Eigenbrod

Jakob Thorvald Eigenbrod (2. december 1892 i Aalborg – 5. maj 1977 i Munkebjerg, Odense) var en dansk landhockeyspiller. Han vandt med det danske landhockeyhold olympisk sølvmedalje i landhockey ved OL 1920 i Antwerpen. Holdet tabte i finalen til Storbritannien.

Thorvald Eigenbrod blev student fra Aalborg Katedralskole 1911 og cand. jur. fra Københavns Universitet 1917, hvor han spillede for Københavns Hockeyklub. Han tog derefter fuldmægtiguddannelse i Aalborg, Roskilde og København, inden han blev sagfører i Odense 1922 og landsretssagfører 1924.

Eksterne henvisninger 

Personer fra Aalborg
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Hans Adolf Bjerrum

Hans Adolf Bjerrum (-Bierrum)  (8. september 1899 i Hellerup – 10. maj 1979 i London, England) var en dansk cand.polyt., civilingeniør, direktør i England og landhockeyspiller som både vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Hans Adolf Bjerrum spillede for Orient i Lyngby.

Eksterne henvisninger 

Personer fra Hellerup
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Hans Jørgen Hansen

Hans Jørgen Hansen (6. oktober 1879 i Tved – 10. december 1966 på Frederiksberg i København) var en dansk landhockeyspiller som både vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Hans Jørgen Hansen spillede spillede for Københavns Hockeyklub.

Eksterne henvisninger 

Personer fra Tved
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Erik Husted

Erik Husted (3. januar 1900 i Helsingør – 10. juli 1988 i København) var en dansk læge og landhockeyspiller som både deltog ved de olympiske lege i 1920 i Antwerpen og 1928 i Amsterdam.
  
Erik Husted vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Erik Husted spillede for Københavns Hockeyklub og Orient i Lyngby.

Erik Husted blev student 1918 fra Helsingør og cand.med. fra Københavns Universitet 1925.

Erik Husted var bror til Otto Husted

Eksterne henvisninger 

Personer fra Helsingør
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Frands Faber

Eli Frands Johannes Faber (22. juni 1897 på Frederiksberg i København – 23. juni 1933 i København) var en dansk landhockeyspiller som både vandt en olympisk sølvmedalje i landhockey under OL 1920 i Antwerpen. Han var med på det danske hold som endte på andenpladsen i landhockeyturneringen efter Storbritannien.

Frans Faber spillede for Orient i Lyngby.

Faber blev uddannet cand.med. fra Københavns Universitet i 1924.

Eksterne henvisninger 

Personer fra Frederiksberg
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Hans Christian Herlak

Hans Christian Jensen Herlak (4. august 1881 i Jelling – 29. januar 1970 i Gentofte) var en dansk skoleinspektør og hockeyspiller.

Liv og karriere 
Hans Christian Herlak blev født Hans Christian Jensen, hans forældre var husmand Jens Peter Jensen og Marie Hansen Kjær fra Jelling. I 1910 fik han lavet en navneændring således at han fik Herlak som efternavn, Jensen blev i stedet en del af hans mellemnavne.

Hans Christian Herlak spillede for Københavns Hockeyklub. Som hockeyspiller vandt han en olympisk sølvmedalje i hockey under OL 1920 i Antwerpen. Han var med på det danske hold som endte på andenpladsen i hockeyturneringen efter Storbritannien.

Hans Christian Herlak var fra 1940 til 1951 Skovshoved Skoles skoleinspektør.

Referencer

Eksterne henvisninger 

Personer fra Jelling
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Andreas Rasmussen

Andreas Engelbert Rasmussen (født 15. marts 1893 i Aalborg, død 23. februar 1967 i Aalborg) var en dansk hockeyspiller (målmand), som deltog i OL 1920 i Antwerpen. 

Andreas Rasmussen spillede for Københavns Hockeyklub. Hockeyturneringen ved OL 1920 havde kun fire deltagende hold, og Danmark tabte sin første kamp til Storbritannien 1-5 (Rasmussen er noteret for et selvmål i denne kamp), men vandt derpå 9-1 over Frankrig og 5-2 over Belgien. Dermed fik danskerne sølv efter Storbritannien, mens Belgien blev nummer tre.

Referencer

Eksterne henvisninger 

Personer fra Aalborg
Olympiske sølvmedaljevindere fra Danmark
Olympiske hockeyspillere fra Danmark
Olympiske medaljevindere i hockey
Hockeyspillere ved sommer-OL 1920
Medaljevindere fra Danmark ved sommer-OL 1920
Danmarks hockeylandshold

Danmarks hockeylandshold er et hold under Dansk Hockey og Floorball Union tidligere Dansk Hockey Union, udvalgt blandt alle danske hockeyspillere til at repræsentere Danmark i internationale hockeyturneringer samt i venskabskampe mod andre nationale hockeyforbunds udvalgte hold.

Dansk Hockey Union dannedes 1908. Hidtil største danske præstation var de olympiske sølvmedaljer i Antwerpen 1920. Siden har danske hockeyhold deltaget ved olympiske lege i 1928, 1936, 1948 og 1960 uden særlig megen fremgang.

Allerede i 1913 begyndte man at arrangere internationale kampe. Den allerførste kamp vandt Danmarks hockeylandshold med 4-2. Det var mod det tyske hold Uhlenhorster H.C. Af de 35 kampe som Danmarks hockeylandshold spillede i de første 25 år, blev det kun 11 sejre og tre uafgjort.

De to Olympiske Lege i 1920 og 1928 var betydningsfulde arrangementer i Danmarks hockeylandsholds historie. Leder for holdet i 1920 var museumsinspektør Hans Kjær, der i 1919 havde afløst Harald Hilarius-Kalkau som formand.
Resultaterne af de tre kampe blev: to sejre og et nederlag. Sejre over Frankrig 9-1 og Belgien 5-2, men holdet tabte i finalen til England 1-5 og holdet rejste hjem med sølvmedaljer.

Otte år senere var Danmark med igen. Denne gang i Amsterdam. Holdet vandt to sejre og led to nederlag. Det blev til sejre og Schweiz 2-1 og Østrig 3-1, og til nederlag overfor Indien 0-5 og Belgien 0-1.
Det deltog ni nationer (mod fire i Antwerpen). Danmark besatte 5. pladsen efter Indien, Holland, Tyskland og Belgien. England deltog ikke.

I 1932 blev der – af økonomiske grunde – ikke tale om at deltage i olympiaden. Danmarks hockeylandshold var rimeligt kvalificeret til at deltage i olympiaden i Berlin i 1936. Der var dog, af politiske grunde, ikke udelt begejstring for tanken om at deltage. Men Danmark deltog og tabte til Tyskland 0-6, til Schweiz 1-5, til Japan 1-4 og spillede 6-6 mod Afghanistan.

Under anden verdenskrig var samarbejde med udlandet udelukket. Det blev dog spillet en landskamp mod Tyskland i 1941. Efter krigen blev det internationale samarbejde genoptaget; Danmark spillede landskamp i anledning af DIFs 50 års fødselsdag i 1946. England vandt en beskeden sejr på 1-0.

Det blev af Danmarks Olympiske Komité givet grønt lys for deltagelse i olympiaden i London i 1948. Danmark blev seedede som nummer syv, og kom i pulje med fire stærke hold. Danmark tabte de tre kampe, men klarede uafgjort 2-2 mod Frankrig. De tre nederlag kom mod Belgien 1-2, Holland (1-4) og Pakistan (0-9).

I 1949 havde Danmarks hockeylandshold en kort tid en engelsk træner, major Grimstor. Trods Danmarks hockeylandshold seedning som nummer seks at 12 nationer, ville Danmarks Olympiske Komité ikke lade holdet deltage i olympiaden i Helsingfors. Det var for dyrt, og komitéen havde ikke så mange penge.

Der spilles både udendørs & udendørs

Hockey
Hockeylandshold
Messel

Messel er en kommune i Kreis Darmstadt-Dieburg i den tyske delstat Hessen.

Kommunalvalg 2011
Münster (Hessen)

Münster er en kommune i Kreis Darmstadt-Dieburg i den tyske delstat Hessen, med venskabsbyerne
 Abtenau, Østrig siden 1971
 Reinsdorf, Tyskland

Kommunalvalg 2011
At the Edge of Things

At the Edge of Things er en amerikansk stumfilm i sort-hvid fra 1915 med Jack Richardson, Louise Lester, Vivian Rich, Harry von Meter og David Lythgoe.

Eksterne henvisninger 
 

Amerikanske film fra 1915
Sort-hvide film fra USA
Stumfilm fra USA
Dramafilm fra USA
Kortfilm fra USA
Auntie's Portrait

Auntie's Portrait er en amerikansk stumfilm i sort-hvid fra 1915.

Eksterne henvisninger 
 

Amerikanske film fra 1915
Sort-hvide film fra USA
Stumfilm fra USA
Komediefilm fra USA
Kortfilm fra USA
Donald MacKenzie

Donald Ross MacKenzie (født 30. december 1874 i Toronto, død 12. november 1925 smst.) var en canadisk roer som deltog i de olympiske lege 1904 i St. Louis.

MacKenzie vandt en sølvmedalje i roning under OL 1904 i St. Louis. Han var med på den canadiske otter som kom på en andenplads efter den amerikanske båd fra Vesper Boat Club, Philadelphia. 

Roerne fra Argonaut Rowing Club, Toronto som repræsenterede Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som var styrmand. Der var kun to hold som deltog i denne klasse og finalen blev afholdt den 30. juli 1904.

Eksterne henvisninger 

Roere fra Canada
Personer fra Toronto
Willy Bille

Willy Carl Bille (17. april 1889 på Frederiksberg – 21. september 1944 i København) var en dansk autodidakt maler. Han var søn af marinemaleren Vilhelm Bille og sønnesøn af marinemaleren Carl Bille. Han malte især maritime motiver, stilleben og landskaber – især scener fra København.

Willy Bille er begravet på Brønshøj Kirkegård.

Livsforløb 

Willy Bille lærte først sig selv malerkunsten, men blev siden elev af sin far Vilhelm Bille og studerede som  stipendiat fra 1928 ved Det Kongelige Danske Kunstakademi i København og i Paris.

Willy Bille's malerier, som var influeret af fransk impressionisme, blev vist på talrige udstillinger mellem 1912 og 1940, herunder femten gange på Charlottenborg . De befinder sig i dag på museer og i privateeje - både indenfor og udenfor Danmark. I 1925 fik Willy Bille Carlson Prisen for et portræt. I 1930 fik han Lis Jacobsens Æresbolig ved Vejle.

Carl Vilhelm Bille brugte navnet Willy for at undgå forveksling med sin far Vilhelm Bille og sin farfar Carl Bille – begge kendte malere.

Som signatur (monogram) brugte Willy Bille „WB“ eller „WBille“, med det højre strøg af W forenet med det venstre strøg af B.

Referencer

Eksterne henvisninger 
 Bille, Willy Carl i online-udgaven af Weilbachs Kunstnerleksikon 
 http://www.mandemarke.dk/kunstner_bille.html
 

Personer fra Frederiksberg
Malere fra Danmark
Danskere i 1900-tallet
Casper Guldbrandsen

Casper Guldbrandsen (født 1966) er en dansk hockeyspiller (forward).
 
Casper Guldbrandsen er med 108 kampe siden debuten i 1987 og frem til 2008 den spiller, som har spillet flest landskampe for det Danmarks hockeylandshold. 
Han spillede for Orient i Lyngby frem til 2014, hvor han efter mere end 700 kampe og 1.700 mål opnåede at blive dansk mester  udendørs; 2001, 2002, 2004, 2005, 2006, 2007 og 2008. Indendørs har han vundet DM; 1996, 1997, 2001, 2002, 2003, 2004, 2005, 2006, 2007, 2008, 2009, 2012 og 2014. 

Casper opnåede desuden som den eneste dansker endnu, at blive topscorer i EuroHockey Indoor Club Championship i både 2006 og 2007, hockeysportens svar på håndboldens Champions League.

Casper Guldbrandsen er tidligere formand for Orient, medlem af Dansk Hockey Unions bestyrelse 2005-2017 som eliteansvarlig samt formand for Competitions Commitee Indoor i Det Europæiske Hockey Forbund fra 2016.

Eksterne henvisninger 

Hockeyspillere fra Danmark
Athol Meech

Athol Charles Meech (28. marts 1907 – 2. august 1981) var en canadisk roer som deltog i de olympiske lege 1928 i Amsterdam.

Meech vandt en bronzemedalje i roning under Sommer-OL 1928 i Amsterdam. Han var med på den canadiske båd som kom på en tredjeplads i otter med styrmand efter USA og Storbritannien.

De andre på den canadiske otter var Frank Fiddes, John Hand, Frederick Hedges, Jack Murdoch, Herbert Richardson, Edgar Norris, William Ross og John Donnelly.

Eksterne henvisninger 
 http://www.sports-reference.com/olympics/athletes/me/athol-meech-1.html 

Roere fra Canada
Jack Murdoch

John Lawrence Jack Murdoch (19. juli 1908 i Toronto – 10. oktober 1944, Nederlandene) var en canadisk roer som deltog i de olympiske lege 1928 i Amsterdam.

Murdoch vandt en bronzemedalje i roning under Sommer-OL 1928 i Amsterdam. Han var med på den canadiske båd som kom på en tredjeplads i otter med styrmand efter USA og Storbritannien

De andre på den canadiske otter var Frank Fiddes, John Hand, Frederick Hedges, Athol Meech, Herbert Richardson, Edgar Norris, William Ross og John Donnelly.

Eksterne henvisninger 
 http://www.sports-reference.com/olympics/athletes/mu/jack-murdoch-1.html 

Roere fra Canada
Personer fra Toronto
Iksa

Iksa (russisk И́кса) er en flod i Tomsk og Novosibirsk oblast i Rusland, og er en af bifloderne til Tjaja fra højre i Obs afvandingsområde. Floden er 430 kilometer lang og har et afvandingsområde på 6.130 km². Den har en gennemsnitlig decharge på 7,3 m³/s.

Iksa løber langs grænsen mellem Tomsk og Novosibirsk oblast før den svinger nordover og ud i Tjaja nær landsbyen Podgornoje. Flodens største bifloder er Bobrovka, Nedre Jarja, Gavrilovka, Antik, Pikhtovka, Rybnaja, Jelanka, Muza, Pisa, Kvantso og Terson.

Floder i Novosibirsk oblast
Floder i Tomsk oblast
Edgar Norris

Cyril Edgar Norris (23. december 1902, Toronto – 20. april 1982, Sarasota County, Florida) var en canadisk roer som deltog i de olympiske lege 1928 i Amsterdam.

Norris vandt en bronzemedalje i roning under Sommer-OL 1928 i Amsterdam. Han var med på den canadiske båd som kom på en tredjeplads i otter med styrmand efter USA og Storbritannien.

De andre på den canadiske otter var Frederick Hedges, Frank Fiddes, Herbert Richardson, Jack Murdoch, Athol Meech, John Hand, William Ross og John Donnelly.

Eksterne henvisninger 
 http://www.sports-reference.com/olympics/athletes/no/edgar-norris-1.html 

Roere fra Canada
Personer fra Toronto
Hans Kjær

Hans Andersen Kjær (født 12 oktober 1873 i Oustrup, Egtved, død 29. september 1932 i Jerusalem) var en dansk arkæolog, museumsinspektør og idrætsleder.

Baggrund
Hans Kjærs forældre var landpost Christian Christiansen (1829-85) og Karen Hansen (1840-1921). Faren døde tidligt og hans mor blev alene om at forsørge ham og fire søskende. En indsamling af penge, mad og klæder i Egtved Sogn blev organiseret af skolelæreren og præsten, så Hans Kjær efter skolen kunne læse teologi for at blive sognepræst.

Hans Kjær blev 1891 student fra latinskolen i Fredericia. Efter at være begyndt på teologi skiftede han studieretning og blev i 1898 cand. mag. med græsk som hovedfag fra Københavns Universitet. Samme år blev han ansat på forhistorisk afdeling ved Nationalmuseet og i 1909 blev han desuden lærer i latin og oldgræsk ved Vestre Borgerdydskole. I 1916 blev han museumsinspektør.

Udgravninger 
Kjær ledede mere end hundrede udgravninger,, bl.a. 1920 i Hoby på Lolland, der er blandt Nordeuropas rigeste gravfund fra den romerske jernalder, i tre omgange ved Limfjorden i Vesthimmerland, hvor der blev fundet spor af kystjægere fra Ertebøllekulturen, og i Nydam Mose ved Sønderborg, hvor Nydambåden og mange våbenofringer fra jernalderen tidligere var blevet fundet.  

Hans Kjær skrev i begyndelsen af 1900-tallet afhandlinger og artikler om Danmarks oldtidsminder, men ofte ikke i sit eget navn; flere artikler var efter den tids praksis signeret af museumsdirektøren eller blot Nationalmuseet.

I slutningen af 1920'erne og begyndelsen af 1930'erne ledede han udgravninger i Shilo i Palæstina. Han udgav 1931 bogen I det hellige Land.

Andre aktiviteter
Hans Kjær var populær formidler af dansk historie og oldtidskundskab, og skrev bl.a. om arkæologi i Berlingske Tidende og holdt foredrag om arkæologiske emner i Folkeuniversitetsforeningen, nu Folkeuniversitetet. Han gjorde også en stor indsats for de danske gravhøjes bevarelse.
 
Kjær var medstifter af Dansk Hockey Union og formand 1919-1926 samt bestyrelsesmedlem i Danmarks Idræts-Forbund 1911-27 og i Københavns Idrætspark. Han var holdleder for det danske sølvhold i landhockey ved OL 1920. 

Kjær blev 1923 Ridder af Dannebrog.

Død
I 1932 pådrog han sig dysenteri og døde i Jerusalem. Kjær døde ugift og ligger begravet på Egtved Kirkegård.

Referencer

Kilder 
 Kraks Blaa Bog, 1929

Eksterne henvisninger 

 
 Hans Andersen Kjær, 1897 hos Natmus.dk. Om Jellingprojektet
 
 Materiale om Hans Kjær hos Arkiv.dk

Hockey
Idrætsledere fra Danmark
Arkæologer fra Danmark
Ansatte ved Nationalmuseet
Personer i Kraks Blå Bog (afdøde)
Riddere af Dannebrog
Danskere i 1800-tallet
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Studenter fra Fredericia Gymnasium
Stradograf

En stradograf et særligt målekøretøj beregnet til at måle vejbanens friktion (tribometer).

For at sikre en forsvarlig opbremsning på vejen kræves en tilstrækkelig friktion mellem vejbelægning og køretøjets dæk.

Denne friktion skabes ved at bygge vejbelægningerne med en ru overflade. Trafikkens slid på vejoverfladen kan resultere i, at belægningens friktion med tiden forringes.

I Danmark er vejbanernes friktion målt siden midten af 1950'erne og frem til 1999 med stradografer.

Vejdirektoratet har i denne periode rådet over i alt 3 stradografer.

Måleprincippet bygger på to fritløbende målehjul, som er placeret i hver sin side af stradografen. For at opnå en friktion imellem målehjulene og vejbanen er hvert målehjul vinklet 12 grader ind imod stradografens længdeakse, hvilket giver et slip på 20 %. Hastighedsforskellen mellem målehjul og vejbane bliver således 12 km/t ved en målehastighed på 60 km/t. Friktionskoefficienten beregnes ud fra de kræfter, der virker på målehjulet.

For at muliggøre måling af friktionen på våde vejbaner medbringer stradografen vand, der kan spredes på vejbanen foran målehjulene.

Operatøren foretager ved målingen en registrering af forskellige karakteristika på vejoverfladen såsom snavs, lapper, vejarbejde, kryds, rundkørsler etc.

Referencer 

Veje
Måleinstrumenter
Tribologi
Absolute Summer Hits

Absolute Summer Hits, kompilation i serien Absolute Summer blev udgivet d. 14. juni 2011. Albummet er en dobbelt-cd bestående af en cd med nye hitsange og en cd med sommerklassikere.

Spor

CD1 Nye sommerhits 

 Adele – "Rolling In The Deep"
 Bruno Mars – "Grenade"
 Medina – "Gutter"
 Eric Amarillo – "Om sanningen ska fram"
 Rosa Lux feat. Alberte & Josefine Winding – "Min Klub Først"
 L.O.C. – "Ung For Evigt"
 Cee Lo Green – "Bright Lights Big City"
 Ankerstjerne & Burhan G – "Tag Hvad Du Vil"
 Clara Sofie & Rune RK – "Lever For En Anden"
 Xander – "Os To Og Mine Lagner"
 Vinnie Who – "Killer Bee"
 Robyn – "Call Your Girlfriend"
 Rasmus Walter – "Dybt Vand"
 Swedish House Mafia – "Save The World"
 Wiz Khalifa – "Black & Yellow"
 Miami Horror – "Sometimes"
 When Saints Go Machine – "Kelly"
 Johnny Hefty & Jøden – "Gamle Dreng"
 James Blunt – "Stay The Night"
 Agnes Obel – "Riverside"

CD2 Klassiske sommerhits 

 Det Brune Punktum – "Vi Skal Ud I Det Blå"
 Joe Cocker – "Summer In The City"
 Fleetwood Mac – "Everywhere"
 Zididada – "Walking On Water"
 The B-52's – "Love Shack"
 Laid Back – "Sunshine Reggae"
 Nik & Jay – "Hot!"
 Bananarama – "Cruel Summer"
 Peter Frödin & Jimmy Jørgensen – "Vent på mig"
 Inner Circle – "Sweat (A La La La Long)"
 Chris Rea – "On the Beach"
 Crowded House – "Weather With You"
 Phil Collins – "Sussuido"
 Katrina and the Waves – "Walking On Sunshine"
 Chicago – "Stay The Night"
 David Lee Roth – "California Girls"
 Tv-2 – "S.O.M.M.E.R."
 The Beach Boys – "Kokomo"
 Sticks 'N' Fire – "Stop That Train"
 C.V. Jørgensen – "Sæsonen Er Slut"

Eksterne henvisninger 
 Absolute Summer Hits

Summer Hits
Album fra 2011
Inja

Inja (russisk: Иня) er en flod i Kemerovo og Novosibirsk oblast i Rusland. Den er en højre biflod til Ob. Den er 663 km lang, med et afvandingsområde på 17.600 km².

Inja har sit udspring i et højdedrag i den centrale del af Kuznetskbækkenet, på 300 moh, og løber derefter gennem Kemerovo oblast i en hovedsagelig vestlig retning, senere Novosibirsk oblast, og munder til slut ud i Ob, kun 5 km sydøst for centrum af byen Novosibirsk, på 92 moh.

Ved landsbyen Berjosovka, omkring 30 km fra mundingen, er flodens gennemsnitlige decharge på 47,0 m³/s (minimum i februar med 8,6 m³/s, maksimum i maj med 195 m³/s). Nær mundingen er floden omkring 60 m bred, 1,5 m dyb, og strømhastigheden er omkring 0,2 m/s. De vigtigste bifloder er Kasma (russisk: Касьма), Ur (russisk: Ур) og Batsjat (russisk: Бачат), alle fra venstre.

Ved Inja ligger byerne Polysajevo, Leninsk-Kuznetskij og Togutsjin. Floden løber gennem et relativt tæt befolket område og krydses af flere jernbanelinjer.

Inja fryser til i begyndelsen af november og er frosset over til forårsflommen i midten af april. Ved høj vandstand benyttes den, sammen med de største bifloder, til flådning af tømmer.

Referencer 
 Store sovjetiske encyklopædi
 R-ArcticNET – Et regionalt, elektronisk, hydrografisk datanetværk for den arktiske region

Floder i Kemerovo oblast
Floder i Novosibirsk oblast